# **számú melléklet**

##

## **Kutatásetikai ellenőrző kérdőív humán érintettségű kutatásokhoz**

*Nem orvosi és nem pszichológiai humán vizsgálatok esetén, elsődleges kutatás*

|  |
| --- |
| **1.Válaszoljon az alábbi kérdésekre a tervezett kutatásra vonatkozóan:** |
| 1. Milyen eljárásokat alkalmaz annak biztosítására, hogy a résztvevők beleegyezése megfelelő információ, tájékoztatás birtokában történjen? (A vizsgált személynek előzetesen, önkéntesen (ésszerűtlen kényszergyakorlástól és indokolatlan meggyőzéstől mentesen) és minden lényeges információ birtokában kell beleegyezést adnia a részvételhez. A tájékoztatásnak minden esetben tartalmaznia kell a beleegyezés visszavonásának jogát.)

Válasza tartalmazza a tájékozott beleegyezési nyilatkozatot is, amit a kutatás résztevőinek ad. (Részei: Tájékoztatás a kutatásról és a Részvételi beleegyező nyilatkozat) |  |
| 1. Hogyan tervezi a kutatás résztvevőinek elérését, toborzását? A résztvevők nem érezhetik azt, hogy részt „kell” venniük a kutatásban. Hogyan biztosított az önkéntesség?
 |  |
| 1. Hogyan biztosítja a kutatási adatok bizalmas kezelését? A kutatás hogyan biztosítja a titoktartást, a névtelenséget és azt, hogy ne legyenek azonosíthatók a kutatás résztvevői? Figyeljen arra, hogy a beazonosíthatóság nemcsak a név alapján történhet. Mindenki aláír-e titoktartási nyilatkozatot, aki hozzáfér az adatokhoz (pl. kutatócsoport tagjai, interjúvoló, átíró, finanszírozó)?
 |  |
| 1. Hogyan tervezi az adatok publikációját, disszeminációját? Ki kap visszajelzést az eredményekről és milyen formában? (pl. ha egy szervezetben történik a kutatás, kap-e külön a szervezet visszajelzést és hogyan? Ha résztvevő akciókutatás keretében történt a vizsgálat, hogyan történik az adatok disszeminációja? Hogyan minimalizálják a nemkívánatos azonosítást (pl. álnevek használata, kulcsinformációk megváltoztatása, összesített formában történő adatközlés?))
 |  |

|  |  |  |
| --- | --- | --- |
| **2. Jár-e a kutatás:** | IGEN | NEM |
| 1. kockázattal, potenciális kárral, vagy bármi negatív következménnyel a résztvevők számára? (pszichológiai, érzelmi, fizikai, szociális, gazdasági, jogi stb.)?
 |  |  |
| 1. kockázattal vagy veszéllyel a kutatók számára?
 |  |  |
| 1. kockázattal, kárral, negatív következménnyel egyéb személyek, szervezetek számára? (pl. finanszírozó testület, szervezet, ahol terepmunka zajlik, stb.)
 |  |  |
| 1. olyan helyzettel, ahol a beleegyező nyilatkozat nem lehetséges (pl. nagy tömeg)?
 |  |  |
| 1. gyerekek/ kiskorúak vagy gyámság alá vontak részvételével? (Hogyan történik a kiskorú és a szülői/ gondviselői tájékoztatás, beleegyező nyilatkozat megszerzése? Intézményen keresztüli elérésnél hogyan történik az Intézményi engedély kérése?)
 |  |  |
| 1. egyéb sebezhető csoportok részvételével: mentális/ fizikai betegek vagy mentálisan veszélyeztetett egyének, rabok, más sérülékeny, kiszolgáltatott csoportok tagjainak (pl. gyermeket váró nők, idős emberek, diákok, fegyveres szolgálatok tagjai, diszkriminált csoportok) a részvételével? (Itt különösen fontos tisztában lenni a speciális csoportokra kialakított törvényi szabályozással.)
 |  |  |
| 1. kutatóval egyenlőtlen hatalmi helyzetben lévő kutatási alanyok részvételével? (pl. oktató hallgatói körében, szervezeti vezető beosztottjai körében toboroz kutatási alanyokat. Hogyan biztosított az önkéntesség?)
 |  |  |
| 1. kapuőrök/ a csoport érdekeit képviselő személy igénybevételével a kutatási alanyokhoz történő eljutásban? (amikor nem közvetlenül jutunk el a kutatási alanyokhoz, hanem pl. iskolaigazgató révén tanulókhoz eljutás, munkahelyi vezető, titkársági dolgozó révén alkalmazottakhoz – itt felmerül a kérdés, hogy nem volt-e kikényszerített a részvétel.)
 |  |  |
| 1. a vizsgált személyek tudatos félrevezetésével, vagy a vizsgálat természetére vagy céljára vonatkozó információk eltitkolásával?
 |  |  |

|  |  |  |
| --- | --- | --- |
| 1. aránytalanul nagy pénzügyi juttatással vagy egyéb juttatással a vizsgálat résztvevői számára? (ami túlmutat a költségtérítésen és az idő ésszerű kompenzálásán)
 |  |  |
| 1. külföldi kutatási helyszínnel, külföldi terepmunkával?
 |  |  |
| 1. összeférhetetlenségi problémákkal? (kutató és szervezetének pénzügyi érdekeltségei okoznak-e összeférhetetlenségi problémát? A finanszírozó szervezet érdekeltségei okoznak-e összeférhetetlenségi problémát?)
 |  |  |
| 1. adminisztratív, személyes vagy titkos adatok felhasználásával, amihez külön hatósági engedélyek szükségesek?
 |  |  |
| 1. azon túli adat, információ, eredmény megosztással, amelyre a kutatási alanyok engedélyt adtak?
 |  |  |
| 1. olyan vizuális vagy vokális módszerek alkalmazásával, amely alapján azonosíthatók a kutatási alanyok? (videófelvétel, hangfelvétel – hogyan lesz biztosítva a névtelenség, a biztonságos (azonosítókat és válaszokat elkülönítő/ korlátozott hozzáférésű) adattárolás és a megsemmisítés stb.)
 |  |  |
| 1. Interneten, közösségi médián keresztüli lekérdezéssel, adateléréssel (pl. fórumok, chat roomok)? (Válaszában tárgyalja, az adatok nyilvánosságát (nyitott/ korlátozott hozzáférés), az adatfelhasználás szabályozását, a tájékozott beleegyezés megszerzésének módját vagy ennek hiányában az indoklást, az adatok tárolását stb.)
 |  |  |
| 1. terepmunkával egy vagy több szervezetben? (A szervezet a végső publikációkban meg lesz-e nevezve? Milyen etikai kérdések merülnek fel a szervezeti kutatással kapcsolatban? Lesz-e disszemináció a szervezet számára? Különös körültekintéssel kell eljárni, ha a kutató az adott szervezetben dolgozik, hiszen ebben az esetben a kutató kerülhet kiszolgáltatott pozícióba, stb.)
 |  |  |
| 1. érzékeny, intim témák tárgyalásával? (Droghasználat, szexuális élet, stb.)
 |  |  |
| 1. másodlagos adatok felhasználásával? (Válaszában részletezze az adatfelhasználás indoklását, az adatelérés módját, az adatok nyilvánosságát, hozzáférését/ mutassa be az eredeti adatgyűjtést és személyes adatok esetén a tájékozott beleegyezésre vonatkozó információkat.)
 |  |  |
| 1. egyéb etikai kockázatokkal, kérdésekkel?
 |  |  |

**A / Amennyiben kérdőív 2. pont alatti részében bármelyik kérdésre IGEN-nel válaszolt,**

1. akkor a táblázat alatt fejtse ki a válaszát, hogy a kutatás mely aspektusa miatt válaszolt az adott módon;
2. indokolja meg, hogy miért úgy szükséges végrehajtani a kutatást, ahogy végrehajtásra kerül;
3. ismertesse, hogyan gondoskodik az etikai problémák kezeléséről, a kockázatok minimalizálásáról, kezeléséről.

**B / Az alábbi nyilatkozatokat minden kutatás esetén szükséges megtenni!**

1. **Nyilatkozom, hogy a vonatkozó kutatásetikai szabályozást megismertem, annak rendelkezéseit elfogadom.**
2. **Nyilatkozom, hogy az adatokat az adatvédelmi szabályozásnak megfelelően kezeli a kutatásban valamennyi kutató, közreműködő.**
3. **Nyilatkozom, hogy a kutatás tervezése és végrehajtása során az egyetemi etikai szabályozását, az engedély rendelkezéseit betartom és valamennyi kutatásban résztvevő kutatóval, közreműködővel betartatom.**

Név: …………………………………………………………………………….……………………..

A kutatásban betöltött pozíció: ……………………………………………………………………..

Kutatás megnevezése:……………………………………………………………………………….

Kutatás tervezett ideje: ………………………………………………………………………………

Pályázat/ Projekt megnevezése, melynek a kutatás része: …………………………………………………………………

………………………………………………………………………………………………………………………………..…….

Dátum: ……………………………………………

 …………………………………………………………

aláírás